སྐབས་དེར་ཐོག་མ་མགོན་པོ་གང་གིས་མི་མང་ལ་འཚམས་འདྲི་དང་སྦྲགས།གསུང་ཆོས་ཀྱི་སྔོན་འགྲོ་ལ་ཀུན་སློང་ཀུན་སྤྱོད་སོགས་ལེགས་པ་བཞེས་དགོས་པའི་བཀའ་གནང་སོང་།དེ་ནས་མི་མང་ལ་བཀའ་སློབ་གནང་དོན།ང་རང་ཚོར་འདས་པའི་དུས་སུ་ནོར་འཁྲུལ་ཆེ་ཤོས་དེ་ཆོས་བརྒྱུད་དང་ཆོལ་ཁ་ཕན་ཚུན་དབར་ཕྱོགས་ཞེན་འཐེན་འཁྱེར་བྱས་པ་ལ་བརྟེན་ནས།ད་ལྟའི་གནས་སྟངས་འདི་བྱུང་བ་རེད།དེང་གི་དུས་འདིར་སྤྱི་ནོར་༸གོང་ས་སྐྱབས་མགོན་ཆེན་པོས་དབུ་ཁྲིད་པའི་བཀའ་སློབ་ལམ་སྟོན་འོགངེད་ཅག་ཚང་མ་མཐུན་སྒྲིལ་གོང་བུ་གཅིག་ཏུ་བསྒྲིལ་དགོས་རྒྱུ་དེ་གལ་ཆེ་རེད།ཆོས་བརྒྱུད་ཕན་ཚུན་བར་ལ་མཚོན་ནའང་སྟོན་པ་གཅིག་གི་སློབ་མ་དང་དེས་སྟོན་པའི་ས་ལམ་འབྲས་བུའི་རྣམ་གཞག་ལ་ཁྱད་པ་གཏན་ནས་མེད་པས་ཉམས་ལེན་གཅིག་མཚུངས་རེད།